الحمد لله والصلاة والسلام على رسول الله وبعد اه امبارح اتكلمنا في مشروع رمضاني ممكن يغير كيانك وحياتك وهو مشروع اربعين يوم تدرك تكبيرة الاحرام النهاردة بازن الله تعالى معنا مشروع تاني خطير وجميل. هنسميه مشروع اية غير اتنين. والمشروع ده باختصار انك انت كل يوم اسناء قراءة
القرآن او صلاة التراويح تركز على اية واحدة. اية تغير فيك حاجة. تغير فيك سلوك. تغير عادة قبيحة. تكسبك خلق حسن. لو انت ركزت في اية واحدة بس كل يوم انت
متخيل هتطلع بتلاتين سلوك جديد. تلاتين معصية هتبطلها. تلاتين عادة طيبة. تلاتين عادة سيئة انتهت عايز ادي لك تلات امثلة علشان انت مش هتخرج عن التلات امثلة دول. مسال فيهم مش زيك طبعا لكن واحد كافر. مسال تاني لواحد عاصي ومسال
الواحد امام امام من ائمة اهل السنة المسال الاولاني لاي واحد كافر وهو جبير ابن مطعم رضي الله عنه وارضاه لانه اسلم بعد كده. جبير ابن مطعم كان من اسباب اسلامه انه سمع اية من
النبي عليه الصلاة والسلام سمعه يقرأ في آآ من قراءته قال في قوله تعالى ام خلقوا من غير شيء؟ ام هم الخالقون؟ ام خلقوا السماوات والارض؟ بل ليوقنون. جبير سمع الاية دي دخلت قلبه على طول. قال فسمعتها
فكاد قلبي ان يطير بها فرحا. وكان دي من احد اسباب اسلام جبير بن مطعم. واحد تاني عاصي وهو الفضيل بن عياض. الفضيل بن عياض معروف ايمان من ائمة التابعين اللي انت ما تعرفوش ان الفضايلي من عياط كان راجل سارق وكان يعني له علاقة مع بنت. وكان في يوم من الايام بيتسلق
علشان يخش للبنت ديت يكلمها وكان هو قاطع طريق فسمع اية تقرأ يعني قارئ يقرأ الم يأن للذين امنوا ان تخشع قلوبهم لذكر الله وما نزل من الحق ولا ايكونوا كالذين اوتوا الكتاب من قبل فطال عليهم الامد فقست قلوبهم
الفضيل ابن عياط نزل من على السور وهو بيقول بلى انا يا رب بلى انا يا رب وتاب الفضيل ابن عياض وصار عابد الحرمين الفضيل ابن عياض مصار امام كبير من ائمة التابعين واحد تالت هو امام كبير من ائمة المسلمين وهو الامام احمد. كان يوم من الايام جالس بين الطلاب بتوعه فدخل واحد شتم
الامام احمد فالطلاب قالوا يا امام يعني مش هترد عليه ولا هتسيبه كده فقال الامام احمد قال فاين القرآن ازا؟ الم تقرأوا قول الله تعالى وعباد الرحمن الذين يمشون على الارض هونا. واذا خاطبهم الجاهلون قالوا سلاما. انا جبت لك تلات امثلة لتلات نمازج مختلفة
لانك انت مش ممكن تكون نموزج بعيد عن احد النمازج التلاتة دول. وجبت لك تلاتة ما تكلفوش حتى ان هو يجيب الاية. دا الاول والتاني جت والاية من غير من غير ما يبقى عامل حسابه ولا مستعد. فما بالك لو انت ركزت انك انت تخرج باية تغير فيك سلوك او عادة او تكسبك خلق جديد
لا شك ان ده مشروع كل يوم ما بالك لو ايتين وتلاتة مشروع يستحق الاهتمام ويستحق العناية ربنا يوفقنا واياكم السلام عليكم ورحمة الله